open-index/open-wikipedia-markdown huggingface dataset:
Ρεκόρ (γεωργικά οχήματα)

H **Ρεκόρ Α.Ε.Β.Ε.** ήταν ελληνική αυτοκινητοβιομηχανία που παρήγαγε γεωργικά οχήματα και μηχανήματα. Ιδρύθηκε στο Ηράκλειο Κρήτης το 1957 και διαλύθηκε το 1999.

Στα προϊόντα της συμπεριλαμβάνονταν μοτοκαλλιεργητές (από το 1958), μια σειρά χαρακτηριστικών ελληνικών τρικύκλων φορτηγών που συνδύαζαν χαρακτηριστικά φορτηγού και τρακτέρ (από το 1966), ελκυστήρες (από το 1970), τετράτροχα φορτηγά (από το 1978) και μηχανολογικός εξοπλισμός, όπως συμπλέκτες και κιβώτια ταχυτήτων για τα οχήματά της. Η κύρια αγορά της ήταν η Ελλάδα, αν και ορισμένοι μοτοκαλλιεργητές πωλούνταν και στο εξωτερικό. Η ετήσια παραγωγή οχημάτων, στα τέλη της δεκαετίας του 1970 και στις αρχές της δεκαετίας του 1980, είχε φτάσει κατά μέσο όρο τις 500 μονάδες. 

Τα πιο προηγμένα μοντέλα ήταν το τρακτέρ *ΓΣ 7* του 1970, το οποίο αποτελούταν από μηχανές ντίζελ 18-26 ίππων της *Ruggerini* και το φορτηγό *GS 2000* του 1970, το οποίο αποτελούταν από έναν ντιζελοκινητήρα Peugeot με 1.400 κυβικά και 55 ίππους. Αυτό το φορτηγό με σασί από φάιμπα μπορούσε να μεταφέρει φορτίο δύο τόνων και χαρακτηριζόταν από τον σχεδιασμό καμπίνας που ήταν σαφώς επηρεασμένος από εκείνους των σύγχρονων Ιαπωνικών μοντέλων, ιδίως της πρώτης γενιάς των Mitsubishi Delica.

## Παραπομπές


## Πηγές

* L. S. Skartsis, "ελληνική Οχημάτων & Κατασκευαστές Μηχανών 1800 για να παρουσιάσει: A Pictorial History", Μαραθώνιος (2012) ISBN 978-960-93-4452-4 (eBook)
* Π. Ρούπα και Ε. Hekimoglou, "ιστορία του aftokinitou στην Ελλάδα (Ιστορία του αυτοκινήτου στην Ελλάδα)", Κέρκυρα - Economia publishing, Αθήνα (2009) ISBN 978-960-8386-95-2

Κατηγορία:Πρώην επιχειρήσεις της Ελλάδας
Κατηγορία:Πρώην ελληνικές αυτοκινητοβιομηχανίες
Πίτσος

Η ** Πίτσος **Α.Ε. είναι εταιρεία κατασκευής οικιακών συσκευών που εδρεύει στην Ελλάδα.

## Ιστορία
Ιδρύθηκε στην Αθήνα το 1865 και ξεκίνησε ως εταιρεία κατασκευής μικρών οικιακών συσκευών και θερμοσιφώνων λαδιού. Το 1959 ξεκίνησε την παραγωγή ψυγείων σε νέο εργοστάσιο, ενώ σύντομα επένδυσε σε μεγάλο βαθμό στην ανάπτυξη και την παραγωγή ευρέως φάσματος από σύγχρονες οικιακές συσκευές της εποχής, συμπεριλαμβανομένων και τηλεοράσεων. Παρήγαγε επίσης μεταλλικές κατασκευές όπως ένα τρίτροχο φορτηγό. Το 1976 αγοράστηκε από την Bosch-Siemens Hausgeräte GmbH. Το 1996 μετονομάστηκε σε «BSP Α. Β. Ε. Οικιακών Συσκευών». Οι Gaggenau και Neff εντάχθηκαν στην εταιρεία το 1998 και το 2002 αντίστοιχα. Πρόσφατα, η εταιρεία μετονομάστηκε σε «BSH Οικιακές Συσκευές» («BSH Οικιακές Συσκευές Α.Β.Ε»). Οι εγκαταστάσεις παραγωγής βρίσκονται στην Αθήνα και η εταιρεία απασχολεί 1.400 άτομα.

Τον Οκτώβρη του 2020 η εταιρεία ανακοίνωσε το κλείσιμο του εργοστασίου της στην Ελλάδα και την μετεγκατάστασή του στην Τουρκία. Το εργοστάσιο της εταιρείας έκλεισε οριστικά στις 31 Μαρτίου 2021 με την απόλυση και των τελευταίων εργαζόμενων.

Κατόπιν συμφωνίας για πώληση μέρους του μηχανολογικού εξοπλισμού στην μεταλλουργία Πυραμίς από την BSH, εκτιμάται ότι το 2022 θα επανεκκινηθεί η παραγωγή ηλεκτρικών κουζινών και εστιών στην Ελλάδα χωρίς το σήμα Πίτσος. Το εμπορικό σήμα "Πίτσος" παρέμεινε στην ιδιοκτησία της BSH   και πλέον θα αφορά μόνο συσκευές εισαγωγής.

## Καινοτομίες προϊόντων
Η εταιρεία κατασκευάζει προϊόντα που διαθέτουν καινοτομίες όπως οι τεχνολογίες «No Frost» και «Super Frost» σε συστήματα ψύξης και το σύστημα πυρόλυσης για αυτόματο καθαρισμό μαγειρικών συσκευών.

## Οικονομικά στοιχεία
Στην ελληνική αγορά οικιακών συσκευών το μερίδιο της εταιρείας είναι περίπου 40%. Είναι η κορυφαία κατασκευαστική εταιρεία λευκών ειδών (καταψύκτες, ψυγεία, φούρνοι και, σε μικρότερο βαθμό, πλυντήρια) στην Ελλάδα, με παραγωγή 400.000 προϊόντων ετησίως, το 30% των οποίων προορίζεται για εξαγωγή. 

Τα έσοδά της ανήλθαν σε €308 εκατ. ευρώ το 2005. Περίπου το ένα τρίτο των συνολικών εσόδων της, προέρχεται από εξαγωγές, κυρίως στην Ευρώπη και τη Μέση Ανατολή.

## Παραπομπές


## Εξωτερικοί σύνδεσμοι
* PitsosGR, Επίσημο κανάλι στο YouTube

Κατηγορία:Ελληνικές επιχειρήσεις
Κατηγορία:Ελληνικές βιομηχανίες
Κατηγορία:Ελληνικά εμπορικά σήματα
Εμιρλί (Επαρχία Κασταμονής)

Το **Εμιρλί **(τουρκικά: Emirli) είναι χωριό στην Επαρχία Κασταμονής στην Τουρκία. Βρίσκεται στο βόρειο μέρος της χώρας.

## Παραπομπές


Κατηγορία:Χωριά της Τουρκίας
Κρις Τάκερ

Ο **Κρις Τάκερ** (*Christopher Tucker*, 31 Αυγούστου 1971) είναι Αμερικανός ηθοποιός, παραγωγός, σεναριογράφος, σκηνοθέτης, παλαιστής πολεμικών τεχνών και μουσικός.

## Παραπομπές


## Εξωτερικοί σύνδεσμοι
* 
*  
*  

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί τραγουδιστές
Μπένεντικτ Αουφσνάιτερ

Ο **Μπένεντικτ Άντον Αουφσνάιτερ**, (Benedict Anton Aufschnaiter ή Auffschnaidter, Κίτσμπιελ βαπτ. 21 Φεβρουαρίου 1665 – κηδ. Πάσαου 24 Ιανουαρίου 1742) ήταν Αυστριακός συνθέτης και αρχιμουσικός της Μπαρόκ περιόδου. 
## Βιογραφικά στοιχεία
Ο Αουφσνάιτερ έλαβε μεγάλο μέρος της μουσικής του εκπαίδευσης στη Βιέννη, όπου έζησε για αρκετά χρόνια. Αργότερα πήρε πόστο στην ορχήστρα της εκεί αυτοκρατορικής Αυλής. Στις 16 Ιανουαρίου 1705, διορίστηκε Αρχιμουσικός (Kapellmeister) στην Αυλή του Πάσαου από τον επίσκοπο-καρδινάλιο φον Λάμπεργκ (Johann Philipp von Lamberg) ως διάδοχος του Γκέοργκ Μούφατ. Πέθανε εκεί τον Ιανουάριο του 1742. Ήταν παντρεμένος δύο φορές και από το δεύτερο γάμο, είχε ένα γιο. 
## Έργα
Τα περισσότερα από τα 300 σωζόμενα έργα του είναι θρησκευτικού περιεχομένου.  Στα ενδιαφέροντα θεωρητικά του βιβλία (*Regulae compositionis fondamentalis Musurgiae*, επισκοπική βιβλιοθήκη Πάσαου), υπογραμμίζει τις διαφορές ανάμεσα στην εκκλησιαστική μουσική, τη μουσική θεάτρου και τη μουσική δωματίου.  Επίσης, στο ίδιο έργο, κατονομάζει τους Καρίσιμι, ντι Λάσο, φον Κερλ και Γκουμπελτσάιμερ ως είδωλά του.
*Concors discordia op. 2 (Nυρεμβέργη, 1695) – 6 σουίτες για έγχορδα
*Dulcis Fidium Harmoniæ op. 4 (Άουγκσμπουργκ, 1703) – 8 εκκλησιαστικές σονάτες για δύο βιολιά, έγχορδα και εκκλησιαστικό όργανο
*Memnon sacer ab oriente op. 5 (Άουγκσμπουργκ, 1709) – εσπερινοί ψαλμοί για έγχορδα και μπάσο κοντίνουο
*Alaudæ V op. 6 (1711) – 5 λειτουργίες (για 4 φωνές, βιολί, δύο βιόλες, τρεις τρομπέτες, δύο τρομπόνια και εκκλησιαστικό όργανο) 
*Répons pour la Semaine Sainte
*Aquila clangens op. 7 (Πάσαου, 1719) – 12 προσφορές
*Cymbalum Davidis op. 8 (Πάσαου, 1728) –  4 εσπερινοί ψαλμοί
*Miserere pro tempore quadragesimae op. 9 (αδημοσίευτο, 1724)
*Μοτέτα
*Concerto o parthia della cortesia
*Kommt, beschaut die Weisoheit – Pastorella-Trio sonata
*Litaniae Lauretanae
*Ρέκβιεμ, σε Ντο μείζονα (1738)
*Σερενάτα της ειρήνης, σε Ντο μείζονα 
*Δοξαστική σονάτα 
*Ave Regina σε Φα Μείζονα
*Πρελούδιο και φούγκα για 4 φωνές 
(Πηγές εργογραφίας:  )

## Παραπομπές

## Βιβλιογραφία
*«Λεξικό Μουσικής και Μουσικών» (Dictionary of Music and Musicians) του George Grove, D.C.L (Oxford, 1880)
*Baker’s biographical dictionary of musicians, on line
*Kennedy, Michael *Λεξικό Μουσικής της Οξφόρδης* (Oxford University Press Αθήνα: Γιαλλέλης, 1989) ISBN 960-85226-1-7
*Γιώργος Λεωτσάκος, επιμέλεια λήμματος στην εγκυκλοπαίδεια «Πάπυρος Λαρούς Μπριτάνικα», έκδοση 1981, τόμος 10, σ. 119
*Enciclopedia Bompiani-Musica, Milano (εκδ. ΑΛΚΥΩΝ, 1985)
*Eric Blom *The New Everyman Dictionary of Music* (Grove Weidenfeld, N. York, 1988)
*Heinrich Bauer: Aufschnaiter, Benedict Anton. In: Neue Deutsche Biographie (NDB). Band 1, Duncker & Humblot, Berlin 1953, ISBN 3-428-00182-6, S. 443 f.

Κατηγορία:Αυστριακοί συνθέτες κλασικής μουσικής
Γκρέτε Ίνγκμαν

Η **Γκρέτε Ίνγκμαν** (Grethe Ingmann, 17 Ιουνίου 1938 – 18 Αυγούστου 1990) ήταν τραγουδίστρια από τη Δανία. Εμφανίστηκε ως μέλος του ντουέτου *Grethe og Jørgen Ingmann*, μαζί με τον σύζυγό της, τον κιθαρίστα Γιούργκεν. Μαζί κέρδισαν το Διαγωνισμό Τραγουδιού της Eurovision του 1963 εκπροσωπώντας τη Δανία με το τραγούδι "Dansevise" (Χορευτική μελωδία) σε μουσική του Ότο Φράνκερ και στίχους του Σέιρ Βόλμερ-Σόρενσεν (Sejr Volmer-Sørensen).
Το ζευγάρι συναντήθηκαν για πρώτη φορά το 1955 και παντρεύτηκαν το 1956. Ο γάμος τους διαλύθηκε το 1975.
Η Ίνγκμαν πέθανε από καρκίνο στις 18 Αυγούστου 1990, σε ηλικία 52 ετών, και έγινε το πρώτο άτομο που κέρδισε τη Eurovision και απεβίωσε.

## Παραπομπές


## Εξωτερικοί σύνδεσμοι
*Σελίδα στην IMDB
*Βιογραφικά στοιχεία στα δανικά.

Κατηγορία:Δανοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με τη Δανία
Κατηγορία:Διαγωνισμός Τραγουδιού Eurovision 1963
Κατηγορία:Συμμετέχοντες στη Eurovision
Κατηγορία:Νικητές Διαγωνισμού Τραγουδιού Eurovision
Γιούργκεν Ίνγκμαν

Ο **Γιούργκεν Ίνγκμαν** (*Jørgen Ingmann*, 26 Απριλίου 1925 – 21 Μαρτίου 2015) ήταν Δανός κιθαρίστας της τζαζ και της ποπ από την Κοπεγχάγη. Ήταν πολύ δημοφιλής στην Ευρώπη και έκανε ακόμα μεγαλύτερη επιτυχία με τη δική του έκδοση του τραγουδιού «Apache» το 1961. Εμφανίστηκε ως μέλος του ντουέτου *Grethe og Jørgen Ingmann*, μαζί με τη σύζυγό του, την Γκρέτε. Μαζί κέρδισαν το Διαγωνισμό Τραγουδιού της Eurovision του 1963 εκπροσωπώντας τη Δανία με το τραγούδι «Dansevise» (Χορευτική μελωδία) σε μουσική του Ότο Φράνκερ και στίχους του Σέιρ Βόλμερ-Σόρενσεν (Sejr Volmer-Sørensen).

## Σταδιοδρομία
Γεννήθηκε στην Κοπεγχάγη, ως Jørgen Ingmann Pedersen και για πρώτη φορά έπαιξε κιθάρα μαζί με τον βιολονίστα της τζαζ, Σβεντ Αμούσεν στη διάρκεια της δεκαετίας του 1940 και στις αρχές της δεκαετίας του 1950, με ένα συγκρότημα που ήταν γνωστό ως οι Μη Μελαγχολικοί Δανοί.

Επηρεάστηκε από τον μεγάλο Αμερικανό μουσικό Λες Πολ. Στα μέσα της δεκαετίας του 1950 έφτιαξε το δικό του στούντιο, όπου ανέπτυξε διάφορες τεχνικές ηχογράφησης πολλών κομματιών και μπήκε στη δισκογραφία με το όνομα **Jørgen Ingmann & His Guitar**. Με το όνομα εκείνο ηχογράφησε μία έκδοση του κομματιού "Apache", που πρώτα ηχογραφήθηκε από το βρετανικό συγκρότημα, the Shadows. Η διασκευή του Ίνγκμαν του 1961 έφτασε στην κορυφή στους μουσικούς καταλόγους επιτυχιών στον Καναδά στο CHUM Chart, ήταν στο #2 στις ΗΠΑ στο *Billboard* pop singles chart, #9 στο *Billboard* R&B chart, #4 στο *Cashbox*και #6 στη Γερμανία.

Στο πρώτο μισό της δεκαετίας του 1960 πολλά τραγούδια του σημείωσαν επιτυχία στη Γερμανία, όπως τα "Pepe" (1961 #15), "Anna" (1961 #19), "Violetta" (1962 #16), "Drina Marsch" (1964 #5) και "Zorba le Grec" (1965 #14). Επίσης, στα τραγούδια του συμπεριλαμβάνετα και το "Tequila" (που ηχογράφησε επίσης τη δεκαετία του '60 με το συγκρότημα the Champs) και μία έκδοση του τραγουδιού του Πάιντοπ Πέρκινς "Pinetop's Boogie Woogie" (από το 1962).

Την ίδια περίοδο έπαιξε ως ντουέτο με τη σύζυγό του Γκρέτε, και μαζί κέρδισαν τον διαγωνισμό τραγουδιού της Eurovision (1963) με το τραγούδι «Dansevise».

## Προσωπική ζωή και θάνατος
Με την Γκρέτε συναντήθηκαν για πρώτη φορά το 1955, παντρεύτηκαν το 1956 και χώρισαν το 1975. Ο Γιούργκεν απεβίωσε σε ηλικία 89 ετών στις 21 Μαρτίου 2015.

## Παραπομπές


## Εξωτερικοί σύνδεσμοι

*Σελίδα στην IMDB
*Βιογραφικά στοιχεία στα δανικά

Κατηγορία:Δανοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με τη Δανία
Κατηγορία:Διαγωνισμός Τραγουδιού Eurovision 1963
Κατηγορία:Συμμετέχοντες στη Eurovision
Κατηγορία:Νικητές Διαγωνισμού Τραγουδιού Eurovision
Κωνσταντία της Καστίλης, δούκισσα του Λάνκαστερ

Η **Κωνσταντία της Καστίλης**, ισπαν.: *Constanza de Castilla* (Ιούλιος 1354 - 24 Μαρτίου 1394) από τον Καστιλιανό Οίκο της Ιβρέας, ήταν διεκδικήτρια του θρόνου της Καστίλης μετά το τέλος του πατέρα της.

## Βιογραφία
Ήταν κόρη του βασιλιά Πέτρου του Σκληρού της Καστίλης και της ερωμένης του Μαρίας δε Παδίγια. Ο πατέρας της είχε νυμφευτεί τη μητέρα της σε μυστικό γάμο, αλλά αναγκάστηκε σύντομα να την χωρίσει, την κράτησε όμως ως ερωμένη. Η Κωνσταντία παντρεύτηκε στις 21 Σεπτεμβρίου 1371 στο Ροκφόρ τον Άγγλο Πλανταγενέτη πρίγκιπα Ιωάννη της Γάνδης -τρίτο γιο του Εδουάρδου Γ΄ της Αγγλίας και της Φιλίππης του Αινώ- μετά το τέλος τής πρώτης συζύγου του Λευκής του Λάνκαστερ (το 1368).
Η νεότερη αδελφή της Κωνσταντίας, ινφάντα Ισαβέλλα, παντρεύτηκε ταυτόχρονα τον Εδμόνδο του Λάνγκλεϊ, τέταρτο γιο του Εδουάρδου Γ΄ της Αγγλίας και της Φιλίππης του Αινώ.

## Βασίλισσα της Καστίλης χωρίς στέμμα

Στις 9 Φεβρουαρίου 1372 η Κωνσταντία έκανε τελετουργική είσοδο στο Λονδίνο ως βασίλισσα της Καστίλης, υπό την συνοδεία του μεγαλύτερου κουνιάδου της Εδουάρδου του Γούντστοκ του *Μαύρου Πρίγκιπα*, μαζί με πλήθος από Άγγλους και Καστιλιανούς υποστηρικτές της. Το πλήθος περικύκλωσαν τα ανάκτορα της Σαβοΐας για να δουν την τελετή, στην οποία ο Ιωάννης της Γάνδης πρόσφερε το στέμμα στη σύζυγό του· ο Ιωάννης είχε ανακηρυχτεί βασιλιάς της Καστίλης στις 29 Ιανουαρίου 1372.  
Το στέμμα της Καστίλης ήταν η μεγάλη ευκαιρία για τον Ιωάννη της Γάνδης να διεκδικήσει ένα στέμμα για τους δικούς του απογόνους, αφού στο στέμμα της Αγγλίας προτεραιότητα είχαν οι δυο μεγαλύτεροι αδελφοί του Εδουάρδος του Γούντστοκ και Λάιονελ της Αμβέρσας. Οι Άγγλοι ευγενείς αποκαλούσαν τον Ιωάννη *Ο Ισπανός κύριος μας*, ωστόσο δεν κατάφερε ποτέ να γίνει επίσημα βασιλιάς στην Καστίλη. Οι διαφορές που είχε με την νόμιμη δυναστεία της Καστίλης, γεφυρώθηκαν τελικά με τον γάμο τής κόρης τους και μοναδικού τους παιδιού: 
* Αικατερίνης του Λάνκαστερ με τον Ερρίκο Γ΄ της Καστίλης.

Η Κωνσταντία απεβίωσε στο κάστρο του Λέστερ και τάφηκε στην εκκλησία της Πεντηκοστής στο Λέστερ.  . Το ζευγάρι απέκτησε άλλον έναν γιο, τον: 
* Ιωάννη Πλανταγενέτη (1374) που απεβίωσε σε ηλικία ενός έτους.  

## Παραπομπές


## Πηγές
* Charles James Billson, Mediaeval Leicester< (Leicester, 1920)
* Jonathan Sumption, Divided Houses: The Hundred Years War III (Faber & Faber, 2009)
* Leese, Thelma Anna, Blood royal: issue of the kings and queens of medieval England, 1066-1399, (Heritage Books Inc., 1996)

Κατηγορία:Δούκισσες της Ακουιτανίας
Κατηγορία:Καστιλιανός Οίκος της Ιβρέας
Κατηγορία:Αγγλίδες κόμισσες
Κατηγορία:Αγγλίδες δούκισσες
Κατηγορία:Πριγκίπισσες της Αγγλίας
Κατηγορία:Ινφάντας της Καστίλλης
Κατερίνα Πεταχτή

H **Κατερίνα Πεταχτή**, γεννημένη στις 21 Σεπτεμβρίου 1965 στη Θεσσαλονίκη, είναι Ελληνίδα διεθνής πρώην καλαθοσφαιρίστρια. Αγωνιζόταν στη θέση της σέντερ.

## Εξωτερικοί σύνδεσμοι
* 
* Katerina Petahti, στατιστικά στον επίσημο ιστότοπο της FIBA Europe .
* «Κατερίνα Πεταχτή: «Με το μπάσκετ σταματάω το χρόνο»», αφιέρωμα στον ιστότοπο NorthBasket.gr (αναδημοσίευση από CobraSports.gr), 5 Αυγούστου 2012.

Κατηγορία:Ελληνίδες αθλήτριες της καλαθοσφαίρισης
Κατηγορία:Σέντερ
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες της εθνικής Ελλάδος νεανίδων
Κατηγορία:Καλαθοσφαιρίστριες Ηρακλή Θεσσαλονίκης
Κατηγορία:Καλαθοσφαιρίστριες Σπόρτιγκ
Κατηγορία:Καλαθοσφαιρίστριες ΜΕΝΤ
Κατηγορία:Καλαθοσφαιρίστριες Μεγάλου Αλεξάνδρου Θεσσαλονίκης
Κατηγορία:Καλαθοσφαιρίστριες Άρη Θεσσαλονίκης
Κατηγορία:Καλαθοσφαιρίστριες Siemens
Κατηγορία:Καλαθοσφαιρίστριες Απόλλωνα Καλαμαριάς
Κατηγορία:Καλαθοσφαιρίστριες Πυλαίας
Κατηγορία:Καλαθοσφαιρίστριες Θερμαϊκού Θέρμης
Βρύσες Φιλιατρών Μεσσηνίας

Οι **Βρύσες** είναι οικισμός κοντά στα Φιλιατρά και υπάγεται διοικητικά στον Δήμο Τριφυλίας, του Νομού Μεσσηνίας.

## Τοποθεσία
Ο οικισμός βρίσκεται νοτιοανατολικά των Φιλιατρών, στην επαρχιακή οδό μεταξύ Φιλιατρών-Γαργαλιάνων, σε υψόμετρο 58 μέτρα και απέχει περίπου 4,5 χιλιόμετρα από τις ακτές του Ιονίου Πελάγους. Απέχει επίσης περίπου 4,5 χιλιόμετρα από τα Φιλιατρά και περίπου 9,5 χιλιόμετρα από τους Γαργαλιάνους.

## Ιστορία
Οι *Βρύσες* είναι οικισμός, ο οποίος αναγνωρίστηκε το 1981 και προσαρτήθηκε στον τότε Δήμο Φιλιατρών, ενώ από το 1997, στα πλαίσια των αλλαγών που επήλθαν στη τοπική αυτοδιοίκηση, μέσω του σχεδίου «Καποδίστριας», μέχρι και το 2010 παρέμεινε διοικητικά στον κατηργημένο Δήμο Φιλιατρών. Από το 2011, μετά τις νέες αλλαγές του σχεδίου «Καλλικράτης» ανήκει πλέον στον νέο Δήμο Τριφυλίας. Ο δήμος αυτός, συστάθηκε με το Πρόγραμμα Καλλικράτης με την συνένωση των προϋπαρχόντων δήμων Αετού, Αυλώνος, Γαργαλιάνων, Κυπαρισσίας, Φιλιατρών και την κοινότητα Τριπύλας.

## Κάτοικοι
Ο οικισμός, με βάση την απογραφή του 2011, έχει 34 μόνιμους κατοίκους, οι οποίοι απασχολούνται με διάφορες αγροτικές εργασίες.

## Κτίρια
Ο οικισμός αποτελείται κυρίως από αγροικίες και δεν διαθέτει κτίρια διαφόρων κοινωνικών δραστηριοτήτων, καθώς οι καθημερινές ανάγκες των κατοίκων εξυπηρετούνται συνήθως στα Φιλιατρά.

## Δείτε επίσης
* Φιλιατρά
* Δήμος Τριφυλίας
* Διοικητική διαίρεση Περιφερειακής Ενότητας Μεσσηνίας
* Διοικητική διαίρεση νομού Μεσσηνίας
*  πρώην Δήμος Φιλιατρών

## Παραπομπές


## Εξωτερικοί σύνδεσμοι
* Δήμος Τριφυλίας , από την ιστοσελίδα: www.dimostrifylias.gr του Δήμου Τριφυλίας.

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Τριφυλίας
Βρουσονέτια η παπυροφόρος

μικρογραφία
μικρογραφία
Η **Βρουσονέτια η παπυροφόρος** ( Μπρουσσονέτια) είναι φυλλοβόλο καλλωπιστικό δέντρο.

Ανθοφορία: Αύγουστος-Σεπτέμβριος

Διαστάσεις: Μέγιστο ύψος 10 -15 μέτρα

Το δέντρο είναι δίοικο. Δίοικο (δύο οίκοι) λέγεται το φυτό που έχει διαφορετικά άτομα για κάθε φύλο, άλλα είναι αρσενικά και άλλα θηλυκά.

Έχει ανοιχτοπράσινο φύλλωμα με σχήμα καρδιοειδές, ή λοβωτό, με δύο ή τρεις λοβούς και το κάτω μέρος του φύλου είναι χνουδωτό. Προτιμά τα καλά στραγγιζόμενα αργιλώδη εδάφη.

Κατηγορία:Ινώδη φυτά
Κατηγορία:Καλλωπιστικά δέντρα
Κατηγορία:Μορεοειδή
Κατηγορία:Φαρμακευτικά φυτά της Ασίας
Κατηγορία:Φυτά εισβολείς
Κατηγορία:Χλωρίδα της Ασίας
Κατηγορία:Χαρτοποιία
Κατηγορία:Χλωρίδα της Ινδίας
Ξηροπήγαδο

Με την ονομασία **Ξηροπήγαδο** είναι γνωστοί οι οικισμοί:

*Ξηροπήγαδο Αιτωλοακαρνανίας, οικισμός του δήμου Ναυπακτίας.
*Ξηροπήγαδο Αρκαδίας, οικισμός του δήμου Βόρειας Κυνουρίας.

Κατηγορία:Αποσαφηνίσεις ελληνικών τοπωνυμίων
Μελιγού Αρκαδίας

Η ονομασία **Μελιγού Αρκαδίας** μπορεί να αναφέρεται σε δύο οικισμούς της Αρκαδίας:
*Χειμερινή Μελιγού Αρκαδίας
*Ορεινή Μελιγού Αρκαδίας

Κατηγορία:Αποσαφηνίσεις ελληνικών τοπωνυμίων
Θάλεια Κασάπογλου

H **Θάλεια Κασάπογλου**, γεννημένη στις 11 Σεπτεμβρίου 1984 στη Θεσσαλονίκη, είναι Ελληνίδα αθλήτρια της καλαθοσφαίρισης. Διαθέτοντας ύψος 172 εκατοστά, αγωνίζεται στις θέσεις του πλέι μέικερ και του σούτινγκ γκαρντ. Από τον Ιανουάριο του 2025 αγωνίζεται με τα χρώματα των Εσπερίδων Καλλιθέας, η δεύτερη θητεία της στο σύλλογο. Αποτέλεσε μέλος της Εθνικής Ελλάδας Γυναικών που διαγωνίστηκε στο Ευρωπαϊκό Πρωτάθλημα του 2011 στην Πολωνία.

## Στατιστικά διεθνών διοργανώσεων
*Τελευταία ενημέρωση*: *31 Ιουλίου 2025*

#### Διασυλλογικές διοργανώσεις
Σύμφωνα με το αρχείο της FIBA, η Κασάπογλου παρουσίασε τις ακόλουθες επιδόσεις σε διεθνείς διασυλλογικές διοργανώσεις: 

## Εξωαγωνιστική ζωή
Η Κασάπογλου έχει σπουδάσει Στέλεχος Τραπεζικών Εργασιών σε Ι.Ε.Κ. και έχει εργαστεί στο παρελθόν στον τραπεζικό τομέα. Πραγματοποίησε επιπλέον σπουδές στη Διοίκηση Επιχειρήσεων στο Ελληνικό Ανοικτό Πανεπιστήμιο.

Η Κασάπογλου είναι μητέρα ενός γιου, που ονομάζεται Γιώργος. Ενδεικτικά, την αγωνιστική περίοδο 2024-25, από τις σχεδόν 120 αθλήτριες του Πρωταθλήματος της Α1 Εθνικής Κατηγορίας, ήταν η μία από τις μόλις δύο που συνδύαζαν τον αθλητισμό με τη μητρότητα (η έτερη ήταν η Ντίνα Σαρηγιαννίδου).

## Παραπομπές


## Εξωτερικοί σύνδεσμοι
* Θάλεια Κασάπογλου, συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης. 
* Thaleia Kasapoglou, στατιστικά στον επίσημο ιστότοπο της FIBA. 
* Thaleia Kasapoglou, στατιστικά στον επίσημο ιστότοπο της FIBA Europe (EuroBasket Women 2011). 
* Thaleia Kasapoglou, στατιστικά στον ιστότοπο EuroBasket.com.   
* Thaleia Kasapoglou, στατιστικά στον ιστότοπο ProBallers.com. 
* Thaleia Kasapoglou, στατιστικά στον ιστότοπο FlashScore.com. 
* Thaleia Kasapoglou, στατιστικά στον ιστότοπο SofaScore.com. 
* 
* 

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες Εθνικής Ελλάδας Κ18
Κατηγορία:Καλαθοσφαιρίστριες Ατρομήτου Ηρακλή Πειραιώς
Κατηγορία:Καλαθοσφαιρίστριες Άρη Θήβας
Κατηγορία:Καλαθοσφαιρίστριες Άρη Χολαργού
Κατηγορία:Καλαθοσφαιρίστριες Σπόρτιγκ
Κατηγορία:Καλαθοσφαιρίστριες Πρωτέα Βούλας
Κατηγορία:Καλαθοσφαιρίστριες Αθηναϊκού
Κατηγορία:Καλαθοσφαιρίστριες Ιπποκράτη Κω
Κατηγορία:Καλαθοσφαιρίστριες Πήγασου Κρεμαστής
Κατηγορία:Καλαθοσφαιρίστριες Ανταγόρα Κω
Κατηγορία:Καλαθοσφαιρίστριες Κρόνου Αγίου Δημητρίου
Κατηγορία:Καλαθοσφαιρίστριες Γ.Σ. Εσπερίδων Καλλιθέας
Κατηγορία:Καλαθοσφαιρίστριες Εύνικου
Κατηγορία:Πόιντ γκαρντ
Κατηγορία:Σούτινγκ γκαρντ
Μαρσέλ Μπεζανσόν

Ο **Μαρσέλ Μπεζανσόν** (Marcel Bezençon,  1 Μαΐου  1907 — 17 Φεβρουαρίου 1981) ήταν Ελβετός επιχειρηματίας και διευθυντής της Ευρωπαϊκής Ραδιοτηλεοπτικής Ένωσης από το 1955 μέχρι το 1970. Το 1955, συνέλαβε την ιδέα του Διαγωνισμού Τραγουδιού της Eurovision, που βασίζεται στο διάσημο Φεστιβάλ του Σαν Ρέμο.

## Βιογραφία
Ο Μπεζανσόν γεννήθηκε στο Ορμπ της Ελβετίας το 1907 και απέκτησε πτυχίο στην ιστορία της Τέχνης το 1932. Δραστηριοποιήθηκε στην ελβετική ραδιοφωνία (Ράδιο Λωζάνη) και τηλεόραση. Συνετέλεσε στην έλευση της τηλεόρασης στην Ελβετία και ήταν πρωτοπόρος στην παραγωγή ραδιοφωνικών προγραμμάτων. Το 1961 θεσμοθέτησε το φεστιβάλ Χρυσό Ρόδο (Rose d'Or) και τα ομώνυμα βραβεία. Απεβίωσε στη Λωζάνη το 1981.

## Βραβεία Μπεζανσόν

Το 2002 καθιερώθηκαν τα βραβεία Μαρσέλ Μπεζανσόν (στη μνήμη του Μπεζανσόν) από τον Κρίστερ Μπιόρκμαν (Christer Björkman) (νικητή του σουηδικού εθνικού τελικού Melodifestivalen νικητής και συμμετέχων στον διαγωνισμό του 1992) και τον Ρίτσαρντ Χέρεϊ (συμμετέχοντα της Σουηδίας στον διαγωνισμό του 1984).

## Παραπομπές


Κατηγορία:Eurovision
Κατηγορία:Ελβετία-επέκταση
Περσικό Ιράκ

thumb|right|300px|Με την ονομασία του στ' αραβικά, Djebel (Τζεμπέλ), απεικονίζεται στο κέντρο του χάρτη το Περσικό Ιράκ
Το **Περσικό Ιράκ** (περσικά: عراق عجم, αραβικά: عراق العجم‎‎), είναι ένας ιστορικός όρος για τα δυτικά εδάφη του Ιράν. Από τον 11ο αιώνα μ.Χ. μέχρι το 19ο αιώνα, το όνομα Ιράκ αναφερόταν σε δύο γειτονικές περιοχές: το Αραβικό Ιράκ (ʿIrāq-i ʿArab, Ιράκ-ι Αράμπ) και το Περσικό Ιράκ (ʿIrāq-i ʿAjam, Ιράκ-ι Ατζάμ και Ιράκ αλ-Ατζάμ), γνωστό και ως Τζεμπέλ ή Τζιμπάλ. Το Αραβικό Ιράκ αντιστοιχούσε στην αρχαία Βαβυλωνία (σημερινό Ιράκ) και το Περσικό Ιράκ αντιστοιχούσε στην αρχαία Μηδία (σημερινό δυτικό Ιράν). Οι δύο περιοχές χωρίζονταν από την οροσειρά του Ζάγρου.

Αργότερα, μέχρι την έναρξη του 20ου αιώνα, ο όρος Ιράκ στο Ιράν συνήθιζε ν' αναφέρεται σε μια πολύ μικρότερη περιοχή νότια της πόλης Σαβέχ και δυτικά της πόλης Κομ. Η περιοχή αυτή είχε κέντρο την πόλη Σουλταναμπάντ, που μετονομάστηκε αργότερα σε Αράκ.

Η λέξη Τζεμπέλ είναι αραβική, σημαίνει βουνό και σε αυτή την περίπτωση αναφέρεται στη οροσειρά του Ζάγρου.

Κατηγορία:Ιστορικές περιοχές του Ιράκ
Κόπτσακ (Γκαγκαουζία)

Το **Κόπτσακ **είναι κοινότητα και χωριό στην Γκαγκαουζία της Δημοκρατίας της Μολδαβίας. Σύμφωνα με την απογραφή του 2004, ο πληθυσμός ανερχόταν στα 9.551 άτομα. Οι Γκαγκαούζοι ανερχόντουσαν στους 9.068. Επίσης, υπήρχε μια μειονότητα που αποτελούταν από 110 Μολδαβούς, 97 Ρώσους, 71 Ουκρανούς, 144 Βούλγαρους και 33 Ρομά.

## Αξιοσημείωτοι κάτοικοι
* Γκλεμπ Ντράγκαν (γεννηθείς το 1920) - μηχανικός και Ρουμάνος ακαδημαϊκός.

## Αδελφοποιημένες πόλεις
*  Μουσταφακεμαλπασά

## Παραπομπές

Κατηγορία:Γκαγκαουζία
Θέμης Πάνου

Ο **Θέμης Πάνου** (1960) είναι Έλληνας ηθοποιός, γνωστός για την συμμετοχή του στο Εθνικό Θέατρο, καθώς και για τον πρωταγωνιστικό του ρόλο στην ταινία *[[Miss Violence]]* σε σκηνοθεσία Αλέξανδρου Αβρανά. Είναι ο πρώτος και μοναδικός Έλληνας ηθοποιός που έχει κερδίσει το Βραβείο Volpi Καλύτερου Ηθοποιού, βραβείο που απονέμεται στο Φεστιβάλ Κινηματογράφου της Βενετίας. Το 2016, ήταν ένας από τους πρωταγωνιστές της ελληνικής ταινίας *[[Γραμμές (ταινία)|Γραμμές]]*, σε σκηνοθεσία Βασίλη Μαζωμένου.

Στις εκλογές του Μαΐου και του Ιουνίου 2023 ήταν υποψήφιος βουλευτής με το ΚΚΕ στην Α' Αθηνών.

## Επιλεγμένη φιλμογραφία

## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες πολιτευτές
Χειμερινή Μελιγού Αρκαδίας

Η **Χειμερινή Μελιγού** ή **Μελιγού** είναι χωριό του νομού Αρκαδίας που υπάγεται στον Δήμο Βόρειας Κυνουρίας. Το χωριό αποτελεί τη χειμερινή οικία των περισσοτέρων κατοίκων της Ορεινής Μελιγούς. Έχει πληθυσμό 634 κατοίκους (απογραφή 2011). Χωροταξικά ο οικισμός ανήκει και βρίσκεται ακριβώς δίπλα από το Άστρος αποτελώντας ουσιαστικά ένα ενιαίο πολεοδομικό συγκρότημα με την κωμόπολη του Δήμου.

## Δημογραφική εξέλιξη

## Προσωπικότητες
* Σταύρος Δουβής, παλαίμαχος διεθνής διαιτητής και παράγοντας της καλαθοσφαίρισης, καθηγητής Πανεπιστημίου και πολιτικός, πρώην Γενικός Γραμματέας Αθλητισμού.

## Δείτε επίσης
* Ορεινή Μελιγού Αρκαδίας
* Α.Ο. Ερμής Μελιγούς

## Παραπομπές


Κατηγορία:Δήμος Βόρειας Κυνουρίας
Κατηγορία:Χωριά της περιφερειακής ενότητας Αρκαδίας
Σιρβάν (περιοχή)

thumb|right|250px|Το Σιρβάν σε χάρτη του Καυκάσου του Γιόχαν Κριστόφ Ματίας Ράινεκε, 1804
Το **Σιρβάν** (περσικά: شروان‎), γνωστό και ως Σαρβάν, Σερβάν, είναι ιστορική περιοχή στον ανατολικό Καύκασο, γνωστή με αυτό το όνομα τόσο στην ισλαμική εποχή όσο και στη σημερινή. Σήμερα, η περιοχή αποτελεί ανεπτυγμένο βιομηχανικό και γεωργικό τμήμα της Δημοκρατίας του Αζερμπαϊτζάν, και απλώνεται μεταξύ των δυτικών ακτών της Κασπίας Θάλασσας και του ποταμού Κουρά, με κέντρο της την πεδιάδα του Σιρβάν.

Κατηγορία:Ιστορικές περιοχές του Αζερμπαϊτζάν
Επαρχία του Σεμνάν

thumb|right|250px|Η Επαρχία Σεμνάν στο Ιράν
Η **Επαρχία Σεμνάν** (περσικά: استان سمنان, Ostān-e Semnān) είναι μία από τις 31 επαρχίες του Ιράν. Βρίσκεται στα βόρεια της χώρας και έχει κέντρο της την ομώνυμη πόλη. Η επαρχία Σεμνάν καλύπτει μια έκταση 96.816 τ.χλμ. και απλώνεται κατά μήκος της οροσειράς Ελμπούρζ, συνορεύοντας με την έρημο Νταστ-ι Καβίρ στα νότια τμήματά της.

H επαρχία περιλαμβάνει τις περιοχές Σεμνάν, Αραντάν, Νταμγκάν, Σαχρούντ, Μεχντισάχρ, Μεγιαμί, Σορχέχ, Γκαρμσάρ και Σαχμιρζάντ.

Σεμναν
Σιστάν

thumb|right|300px|Οι πύλες της Χαοζντάρ στο Σιστάν
Το **Σιστάν** (περσικά: سیستان), γνωστό στα αρχαία χρόνια ως Σακαστάν (η γη των Σακών), είναι ιστορική και γεωγραφική περιοχή στο σημερινό Ιράν (επαρχία Σιστάν και Βαλουχιστάν), νότιο Αφγανιστάν (επαρχίες Νιμρούζ, Κανταχάρ και Ζαμπούλ) και την περιοχή Νοκ Κούντι του Βαλουχιστάν (δυτικό Πακιστάν).

Το όνομα της περιοχής Σιστάν προέρχεται από το Σακαστάν (γη των Σάκα, Σακών). Οι Σάκες ήταν μια σκυθική φυλή οι οποίοι μεταξύ 2ου αιώνα και 1ου αιώνα π.Χ. μετανάστευσαν στο οροπέδιο του Ιράν, καθώς και στην Ινδία, όπου ίδρυσαν ένα βασίλειο που έγινε γνωστό ιστορικά ως το Ινδο-σκυθικό βασίλειο.

## Παραπομπές


Κατηγορία:Ιστορικές περιοχές του Ιράν
Κατηγορία:Ιρανικές χώρες και εδάφη
Αγία Πεθαμένη Μεσσηνίας

Η **Αγία Πεθαμένη** είναι μικρός οικισμός κοντά στα Φιλιατρά και υπάγεται διοικητικά στον Δήμο Τριφυλίας, του Νομού Μεσσηνίας.

## Ιστορία
Η *Αγία Πεθαμένη* είναι οικισμός, ο οποίος αναγνωρίστηκε μόλις το 2011 και μετά τις νέες αλλαγές του σχεδίου «Καλλικράτης» ανήκει πλέον στον νέο Δήμο Τριφυλίας. Ο δήμος αυτός, συστάθηκε με το Πρόγραμμα Καλλικράτης με την συνένωση των προϋπαρχόντων δήμων Αετού, Αυλώνος, Γαργαλιάνων, Κυπαρισσίας, Φιλιατρών και την κοινότητα Τριπύλας.

## Κάτοικοι
Ο οικισμός, με βάση την απογραφή του 2011, έχει 23 μόνιμους κατοίκους, οι οποίοι απασχολούνται με διάφορες αγροτικές εργασίες.

## Κτίρια
Η Αγία Πεθαμένη αποτελείται κυρίως από αγροικίες και δεν διαθέτει κτίρια διαφόρων κοινωνικών δραστηριοτήτων, καθώς οι καθημερινές ανάγκες των κατοίκων εξυπηρετούνται συνήθως στα Φιλιατρά.

## Δείτε επίσης
* Φιλιατρά
* Δήμος Τριφυλίας
* Διοικητική διαίρεση Περιφερειακής Ενότητας Μεσσηνίας
* Διοικητική διαίρεση νομού Μεσσηνίας
* πρώην Δήμος Φιλιατρών

## Παραπομπές


## Εξωτερικοί σύνδεσμοι
* Δήμος Τριφυλίας , από την ιστοσελίδα: www.dimostrifylias.gr του Δήμου Τριφυλίας.

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Τριφυλίας
Επαρχία Μαζανταράν

thumb|right|250px|H Επαρχία Μαζανταράν στο Ιράν
Η **Επαρχία Μαζανταράν** (περσικά: استان مازندران, Ostān-e Māzandarān/Ostâne Mâzandarân) είναι επαρχία του Ιράν κατά μήκος των νότιων ακτών της Κασπίας Θάλασσας και κοντά στο κεντρικό τμήμα της οροσειράς Ελμπούρζ, στο βορειοκεντρικό Ιράν.

Αποτελεί μία από τις πολυανθρωπότερες επαρχίες του Ιράν και έχει διάφορες φυσικές πηγές, κυρίως μεγάλα αποθέματα πετρελαίου και φυσικού αερίου. Οι τέσσερεις μεγαλύτερες περιοχές της είναι οι Σάρι, Αμόλ, Νουρ και Τονεκαμπόν.

Η ποικίλη φύση της επαρχίας περιλαμβάνει πεδιάδες, λειμώνες (ανθηρά λιβάδια), κοινά δάση αλλά και δάση της βροχής που απλώνονται από τις αμμώδεις ακτές της Κασπίας Θάλασσας μέχρι την τραχιά και χιονοσκεπή οροσειρά Ελμπούρζ, περιλαμβάνοντας το όρος Νταμαβάντ, ηφαιστειογενές όρος που η κορυφή του αποτελεί μία από τις υψηλότερες στην Ασία.

Μαζανταραν
Ιπποκράτειο Νοσοκομείο Θεσσαλονίκης

Το **Γενικό Νοσοκομείο Θεσσαλονίκης Ιπποκράτειο** αποτελεί την μεγαλύτερη νοσοκομειακή μονάδα της Θεσσαλονίκης και ένα από τα μεγαλύτερα στην Ελλάδα και τα Βαλκάνια με δυναμικότητα 900 κλινών. Παρέχει πρωτοβάθμια, δευτεροβάθμια και τριτοβάθμια περίθαλψη.

Προήλθε από την συγχώνευση των πρώην νοσοκομείων “Αγία Σοφία” και “Ιπποκράτειο”. Είναι ενταγμένο στο ΕΣΥ, υπόκειται στην εποπτεία της 4ης Υγειονομικής Περιφέρειας Μακεδονίας και Θράκης και διασυνδέεται με το Νοσοκομείο Αφροδισίων και Δερματικών Νόσων Θεσσαλονίκης. Προϋπήρξε απο το 1908 ως το **Ισραηλίτικο Νοσοκομείο Χιρς** με εξυπηρέτηση από την ομώνυμη στάση του τραμ. Εξυπηρετείται από τον σταθμό μετρό Φλέμινγκ 200μ. νότια του νοσοκομείου και Ευκλείδης, 500 μ. βόρεια του νοσοκομείου. 

## Δείτε επίσης
* Κατάλογος νοσοκομείων της Ελλάδας

## Παραπομπές


## Εξωτερικοί σύνδεσμοι
* Επίσημη ιστοσελίδα του Νοσοκομείου

Κατηγορία:Νοσοκομεία στη Θεσσαλονίκη
Ψυχιατρικό Νοσοκομείο Θεσσαλονίκης

Το **Ψυχιατρικό Νοσοκομείο Θεσσαλονίκης (ΨΝΘ)** είναι ειδικό Νοσοκομείο στην Θεσσαλονίκη με εκτεταμένη δραστηριότητα στην παροχή υπηρεσιών στον ιδιότυπο χώρο της ψυχικής υγείας.

Από 2013 τα λειτουργούντα υπό ενιαία διοίκηση διασυνδεόμενα Νοσοκομεία του ΕΣΥ: Γενικό Νοσοκομείο Θεσσαλονίκης «Γ.Παπανικολάου» και το «Ψυχιατρικό Νοσοκομείο Θεσσαλονίκης», αποτελούν εφεξής αυτοτελές και ενιαίο Νομικό Πρόσωπο Δημοσίου Δικαίου (ΝΠΔΔ) με την επωνυμία: «Γενικό Νοσοκομείο Θεσσαλονίκης «Γ.Παπανικολαου».

## Δείτε επίσης
* Κατάλογος νοσοκομείων της Ελλάδας
## Εξωτερικοί σύνδεσμοι
Επίσημος διαδικτυακός τόπος του Ψυχιατρικού Νοσοκομείου

ΨΝΘ
Ηχηρό υπερωικό τριβόμενο

Το **ηχηρό υπερωικό τριβόμενο** (ΔΦΑ: ) είναι σύμφωνο ορισμένων ομιλούμενων γλωσσών. Στα νέα ελληνικά υφίσταται ως φώνημα και ως αλλόφωνο του ίδιου φωνήματος, αντιστοιχώντας στο γράμμα γάμμα μπροστά από μη ουρανικά φωνέντα (***γ'''άλα'', ***γ**όμα'' και όχι ***γ*'έλιο'', που αντιστοιχεί στο ουρανικό αλλόφωνο). Στο ΔΦΑ συμβολίζεται με μια παραλλαγή του ελληνικού γραφήματος, γνωστή ως λατινικό γάμμα.

Υφίσταται ως φώνημα σε γλώσσες όπως η πρότυπη αραβική, τα ισλανδικά, τα ιρλανδικά και τα ολλανδικά, έχοντας μια ευρύτερη παρουσία σε λοιπές γλώσσες ως αλλόφωνο. Στο παρελθόν ήταν παρόν ως αλλόφωνο στα αρχαία αγγλικά και τα δανικά.

## Ηχηρό υπερωικό προσεγγιστικό
Στη φωνητική μεταγραφή των ιβηρορομανικών και οξιτανορομανικών γλωσσών (π.χ. πορτογαλικά, ισπανικά, καταλανικά), παράλληλα με τα υπόλοιπα εξακολουθητικά προσεγγιστικά (διχειλικό και οδοντικό) αντιπροσωπεύει συχνά το ηχηρό υπερωικό προσεγγιστικό, αλλόφωνο του υπερωικού κλειστού φωνήματος /g/, που συμβολίζεται ορθότερα ως [ɣ˕]. Το γράφημα που το αντιπροσωπεύει είναι το . Παραδείγματα:

## Παραπομπές


Κατηγορία:Ηχηρά σύμφωνα
Κατηγορία:Υπερωικά σύμφωνα
Κατηγορία:Τριβόμενα σύμφωνα
Κατηγορία:Προσεγγιστικά σύμφωνα
Αντώνιος Ραγκούσης

Ο **Αντώνιος Ραγκούσης** (1889–1972) ήταν Έλληνας δικαστής που διετέλεσε δήμαρχος Αθηναίων (1950–1951).

## Βιογραφικά στοιχεία

Γεννήθηκε στην Μάρπησσα Πάρου και ήταν γιος του Λιπράνδρου Ραγκούση. Σπούδασε νομικά και το 1929, με την ίδρυση του Συμβουλίου της Επικρατείας, διορίστηκε πάρεδρος σε αυτό. Το 1940 προήχθη σε Σύμβουλο Επικρατείας και το 1958 συνταξιοδοτήθηκε. Στις 21 Αυγούστου 1950 τοποθετήθηκε, σύμφωνα με νομοθετική ρύθμιση της εποχής, Δήμαρχος Αθηναίων προκειμένου να διενεργήσει εντός ευλόγου χρονικού διαστήματος τον δήμο σε εκλογές. Παρέμεινε σε αυτόν μέχρι τις 19 Μαΐου 1951. Κατά τη διάρκεια της θητείας του, αν και υπηρεσιακός, υπερασπίστηκε με σθένος τα συμφέροντα του δήμου.

Διετέλεσε, επίσης, πρόεδρος του Θεραπευτηρίου "Ευαγγελισμός".

Απεβίωσε στην Αθήνα. Ήταν παντρεμένος και είχε δύο κόρες. 

## Παραπομπές


Κατηγορία:Δήμαρχοι Αθηναίων
Κατηγορία:Έλληνες δικαστικοί
Κατηγορία:Έλληνες πολιτικοί του 20ού αιώνα
Ηχηρό ουρανικό τριβόμενο

Το **ηχηρό ουρανικό τριβόμενο** (ΔΦΑ: ) είναι σύμφωνο των ομιλούμενων γλωσσών. Είναι ιδιαίτερα σπάνιος ήχος και ακόμη πιο σπάνιο φώνημα.

Στα νέα ελληνικά εμφανίζεται ως αλλόφωνο σε δύο περιπτώσεις: όταν το υπερωικό τριβόμενο προηγείται ουρανικών φωνηέντων (**γ**έλιο, **γ**ύπας) και σε περιπτώσεις ουρανικοποίησης σε ταυτοσυλλαβικές ακολουθίες ηχηρού υπερωικού (π.χ. **δια**βάζω, [ðʝa'vazo]), με τον τόπο άρθρωσής του να επικεντρώνεται κυρίως στην οπίσθια ουρανική περιοχή. Επίσης η κυπριακή, σε ταυτοσυλλαβικές ακολουθίες πλάγιου παρουσιάζει ένα φαινόμενο αντίστοιχο της αποπλαγιοποίησης του πλάγιου ουρανικού των ρομανικών γλωσσών με την μετατροπή του ['iʎos] (ήλιος) σε ['iʝos]. Μια τέτοια περίπτωση είναι το *yeísmo* των ισπανικών όπου το πλάγιο μεταουρανικό φώνημα, που αντιπροσωπευόταν με το γράφημα  ενσωματώθηκε στο μεσοουρανικό φώνημα το οποίο διαθέτει πλήθος πιθανών αλλοφώνων, μεταξύ των οποίων ένα ηχηρό μεσοουρανικό προσεγγιστικό [ʝ̞].

## Παραπομπές


Κατηγορία:Ηχηρά σύμφωνα
Κατηγορία:Ουρανικά σύμφωνα
Κατηγορία:Τριβόμενα σύμφωνα
Καζβίν

Το **Καζβίν** (περσικά: قزوین), επίσης γνωστό στη Δύση ως Κασπίν και Γκαζβίν, είναι η μεγαλύτερη πόλη και πρωτεύουσα της Επαρχίας Καζβίν του Ιράν. Είναι γνωστό ως η πρωτεύουσα της καλλιγραφίας στο Ιράν. Είναι διάσημo για τον μπακλαβά του, τα χαλιά του, τους ποιητές του, τις πολιτικές εφημερίδες του και την επίδραση των παχλαβί (Μέσα Περσικά) στην προφορά των κατοίκων του. Στην απογραφή του 2011, η πόλη είχε 381.598 κατοίκους.

Βρίσκεται 150 χλμ. βορειοδυτικά της Τεχεράνης, σε υψόμετρο περίπου 1.800 μ. πάνω από το επίπεδο της θάλασσας. Το κλίμα του είναι κρύο αλλά ξηρό, εξαιτίας της θέσης του νότια της τραχιάς οροσειράς με την ονομασία Αταμπακίγια, η οποία αποτελεί τμήμα του ορεινού συμπλέγματος Ελμπούρζ. Η πόλη ήταν πρωτεύουσα της Περσικής Αυτοκρατορίας υπό τη διακυβέρνηση των Σαφαβιδών την περίοδο 1555-1598.. Σήμερα είναι περιφερειακή πρωτεύουσα και σημαντικό πολιτιστικό κέντρο.

## Κλίμα

## Αναφορές


## Σύνδεσμοι

* Satellite Picture by Google Maps
* FallingRain Map - elevation = 1285 m (Red dots are railways)
* towers profile

Κατηγορία:Πόλεις του Ιράν
Φεστιβάλ ταινιών Μικρού μήκους In The Palace

μικρογραφία|In The Palace
Το διεθνές φεστιβάλ ταινιών μικρού μήκους "**IN THE PALACE**" είναι ένα από τα πιο διάσημα και πολυπληθή φεστιβάλ της Ευρώπης όπου παρουσιάζονται διάφορα είδη ταινιών με μέγιστη διάρκεια 27 λεπτών. Διοργανώνεται κάθε χρόνο στις αρχές Ιουνίου στην πόλη Balchic παραθαλάσσια της Μαύρης Θάλασσας. Τον Δεκέμβριο του 2015, λόγω της μεγάλης συμμετοχής που είχε, διοργανώθηκε στην πρωτεύουσα της Βουλγαρίας, τη Σόφια. Η 14η έκδοση του φεστιβάλ θα πραγματοποιηθεί σε τέσσερις διαφορετικές πόλεις της Βουλγαρίας, ξεκινώντας με τη Σόφια(Δεκέμβριος 2016), Veliko Tarnovo( Απρίλιος-Μάιος 2017), Βάρνα (Μάιος-Ιούνιος 2017) και  τέλος στην πόλη του Balchic (Ιούνιος-Ιούλιος 2017), όπου και την 1 Ιουλίου είναι η τελετή λήξης του φεστιβάλ.

Ο κύριος σκοπός του φεστιβάλ είναι να προβάλλει και να συμβάλλει στην ανάπτυξη και προβολή του contemporary art στη Βουλγαρία, στην Ευρώπη και σε όλο τον κόσμο, δημιουργώντας ένα ιδανικό περιβάλλον όπου νέοι αλλά και επαγγελματίες μπορούν να εκθέσουν την δουλειά τους.

## Πρόγραμμα
Το φεστιβάλ "**IN THE PALACE**" διοργανώνεται από το Format SFF Foundation και το κοινοτικό κέντρο της Veshtina σε συνεργασία με το υπουργείο πολιτισμού της Βουλγαρίας, το Εθνικό Κέντρο Κινηματογράφου της Βουλγαρίας, το Εθνικό Κέντρο Πολιτισμού και το πανεπιστήμιο της Σόφιας *St. Kliment Ohridski".*

Το φεστιβάλ έχει διαγωνιστικό χαρακτήρα περιλαμβάνοντας διεθνείς, εθνικές και σχολικές συμμετοχές. Οι συμμετοχές επιλέγονται από μία διορισμένη επιτροπή και εποπτεύονται από το διεθνές δικαστήριο. Υπάρχουν χρηματικά βραβεία για τις κατηγορίες της φαντασίας, του ντοκιμαντέρ, animation και πειραματικές προσπάθειες.

Παραδοσιακά σε κάθε φεστιβάλ διοργανώνονται σεμινάρια και ομιλίες πάνω στη σκηνοθεσία, στον κινηματογράφο, στην παραγωγή,  στο graphic design, στο PR, στη διαφήμιση και προβολή ταινιών.Η οργάνωση του φεστιβάλ βασίζεται στους νέους εθελοντές από πολλές Ευρωπαϊκές χώρες.

## Ιστορία
Αρχικά δημιουργήθηκε ως ένα φεστιβάλ για ταινίες με σχολικές συμμετοχές και διοργανώθηκε το 2003 στο Βελιγράδι. Από τη δεύτερη φορά και μετά το φεστιβάλ διοργανώνεται στην πόλη του Μπάλτσικ το οποίο βρίσκεται δίπλα από τη Βάρνα. H τοποθεσία στην οποία διοργανώνεται το φεστιβάλ είναι η πρώην κατοικία της πριγκίπισσας της Βρετανίας και βασίλισσας της Βουλγαρίας Μαρίας του Εδιμβούργου.

## Νικητές

## Εξωτερικοί σύνδεσμοι
* In The Palace International Short Film Festival - Official site
* Ministry of Culture, Bulgaria
* National Palace of Culture
* National Film Center
*  http://www.novinite.com/articles/172154/Sofia+Hosts+International+Short+Film+Festival+on+8-13+December
* http://varna.topnovini.bg/node/771162
* σελίδα στο Facebook

Κατηγορία:Φεστιβάλ κινηματογράφου
Μουσταφακεμαλπασά

Το **Μουσταφακεμαλπασά **(τουρκικά: **Mustafakemalpaşa**) είναι πόλη και επαρχία στην Επαρχία Προύσας, στο Διαμέρισμα Μαρμαρά της Τουρκίας.

Ο Ποταμός Μουσταφακεμαλπασά (τουρκικά: Mustafakemalpaşa Çayı) διασχίζει την πόλη. 

## Ιστορία
Το αρχαίο ελληνικό όνομα της κομητείας ήταν **Κρεμαστή **(τούρκικα: Kirmasti), εντός του Βασιλείου της Βιθυνίας. Γύρω στο 300 μ.Χ., η πόλη έγινε κέντρο Χριστιανικής επισκοπής. Το 1336 η πόλη ενσωματώθηκε στην Οθωμανική Αυτοκρατορία. Ερημώθηκε το 1920, κατά την διάρκεια της Μικρασιατικής εκστρατείας. Μετά τον Πόλεμο της Ανεξαρτησίας, με αρχηγό τονΜουσταφά Κεμάλ Ατατούρκ, το δημοτικό συμβούλιο της πόλης αποφάσισε την μετονομασία της πόλης σε Μουσταφακεμαλπασά προς τιμήν του. Σήμερα, η πόλη έχει 56,727 κατοίκων. 

## Αδελφοποιημένες πόλεις
*  Σκιάτσα
*  Λίπκοβο
*  Μόσταρ
*  Καμένιτσα
*  Κόπτσακ

## Δείτε επίσης

* Γιαλιντάς, μια πόλη στην επαρχία του Μουσταφακεμαλπασά
* Κατάλογος των μεγάλων τοπονυμίων

## Παραπομπές


 

Κατηγορία:Ασιατικές πόλεις της Τουρκίας
Φαυστίνα

Η **Φαυστίνα** (*Faustina*, 347 - μετά το 366) ήταν η τρίτη σύζυγος του Κωνστάντιου Β΄.

Μετά το θάνατο της δεύτερης συζύγου του, Ευσεβίας, από φάρμακο που πήρε για την ανικανότητά της να κάνει παιδιά, ο Κωνστάντιος παντρεύτηκε τη Φαυστίνα στην Αντιόχεια το 361. Ήταν έγκυος όταν πέθανε ο Κωνστάντιος. Μετά τον θάνατό του, γέννησε μια κόρη, την Φλαβία Μαξίμη Κωνσταντία. Όταν ο Προκόπιος εξεγέρθηκε το 365, για να εξασφαλίσει την αφοσίωση των στρατευμάτων του, πήρε μαζί του την Φαυστίνα και την κόρη της Κωνσταντία. Η Κωνσταντία παντρεύτηκε αργότερα τον Αυτοκράτορα Γρατιανό το 374. Πέθανε σαφώς πριν από τον σύζυγό της, επειδή πήρε άλλη σύζυγο. Φαίνεται να έχει πεθάνει το αργότερο το 383, επειδή η σορός της έφθασε στην Κωνσταντινούπολη τον Αύγουστο του ίδιου έτους.

## Παραπομπές


Κατηγορία:Σύζυγοι Βυζαντινών Αυτοκρατόρων
Φαρφάλλε

μικρογραφία|Φαρφάλλε
**Φαρφάλλε** (ιταλ. *farfalle* = *πεταλούδες*) είναι ζυμαρικό που πήρε το όνομά του από το σχήμα του που θυμίζει πεταλούδα.Πρωτοεμφανίστηκαν το δέκατο έκτο αιώνα στις περιοχές Λομβαρδία και Εμίλια-Ρομάνια της Βόρειας Ιταλίας.

Τα Φαρφάλλε διατίθεται σε διάφορα μεγέθη, αλλά όλα έχουν ένα διακριτικό σχήμα "παπιγιόν". 

Κατηγορία:Ιταλική κουζίνα
Κατηγορία:Ζυμαρικά
Χουρουφισμός

Ο **Χουρουφισμός** (αραβικά: حروفية, *χουρουφίγια*, η λέξη χουρούφι σημαίνει γράμματα του αλφαβήτου), ήταν ένα σουφικό δόγμα, που γεννήθηκε στο Αζερμπαϊτζάν και εξαπλώθηκε σε περιοχές της δυτικής Περσίας και της Ανατολίας στα τέλη του 14ου και τις αρχές του 15ου αιώνα μ.Χ..

## Ίδρυση
Ο ιδρυτής και πνευματικός ηγέτης του κινήματος των Χουρουφιστών (Χουρούφι) ήταν ο Αζέρος Φαζλαλλάχ Ασταραμπαντί, καλούμενος επίσης Ναΐμι (1339/40-1394). Γεννημένος στο Ασταραμπάντ (σημερινό Γκοργκάν) του Ιράν, στράφηκε σε νεαρή ηλικία στο Σουφισμό και τις διδασκαλίες του Μανσούρ αλ-Χαλλάτζ και του Τζελαλεντίν Ρουμί. Στα μέσα της δεκαετίας του 1370 ο Ναΐμι ξεκίνησε να προπαγανδίζει τη διδασκαλία του σε ολόκληρη την Περσία και το Αζερμπαϊτζάν. Ενώ ζούσε στην Ταυρίδα των Τζαλαγιριδών, κέρδισε υποστήριξη και επιρροή στην Αυλή των τελευταίων, όπου έλαβε επίσης χώρα η γραφή του κύριου έργου του, *Τζαβιντάν αλ-Καμπίρ*. Εκείνο τον καιρό ακολουθούσε ακόμη το βασικό ρεύμα της σουφικής παράδοσης. Αργότερα, κινήθηκε προς μια πιο εσωτερική πνευματικότητα, αποτυγχάνοντας όμως να προσηλυτίσει τον Ταμερλάνο, εκτελέστηκε το 1394 κοντά στο κάστρο Αλίντζα στο Ναχιτσεβάν από τον υιό του Ταμερλάνου, σάχη Μιράν. Η εξέγερση των Χουρουφιστών, των οποίων το τάγμα αποτελείτο από πολλούς ακολούθους, συντρίφθηκε στο Αζερμπαϊτζάν, αλλά το κίνημα επιβίωσε στις τάξεις του λαού για άλλη μια δεκαετία περίπου με διαφορετικές μορφές.

## Βασικά στοιχεία του Χουρουφισμού
Σύμφωνα με τον Φαζλαλλάχ, το κλειδί για να ανοιχθεί το έβδομο σφραγισμένο βιβλίο, το Κοράνι (δηλ. ερμηνευθεί η βαθύτερη αλήθεια του), είναι ένα καββαλιστικό σύστημα γραμμάτων, που αναπτύσσεται και ερμηνεύεται από τους μετέπειτα Χουρουφιστές στα έργα *Χινταγιάτ-νάμα*, *Τζαβιντάν-νάμα* και *Μαχράν-νάμα*. Το Σύμπαν είναι αιώνιο και κινείται περιστρεφόμενο. H μορφή του Θεού είναι άφθαρτη και εκδηλώνεται στον Άνθρωπο, την καλύτερη από τις μορφές. Ο Θεός ενσαρκώνεται σε κάθε άτομο. Οι Χουρουφιστές θεωρούσαν τον Φαζλαλλάχ μια εκδήλωση της θεϊκής δύναμης μετά τους Αδάμ, Μωυσή και Μωάμεθ. Ο Θεός επίσης ενσαρκώνεται σε λέξεις και τα 28 γράμματα του αραβικού αλφαβήτου και τα 32 του αντίστοιχου περσικού είναι η βάση της αγάπης και ομορφιάς στον κόσμο. Ο αριθμός επτά είναι αριθμός-κλειδί καθώς αντιστοιχεί σε ευγενικά τμήματα του προσώπου, στους στίχους της σούρα της Αλ-Φατίχα, και συμβολίζει τη λεκτική ομολογία της πίστης. Ο Άνθρωπος είναι ανώτερο αντίγραφο του Θεού και το κλειδί στη *χακίκα* - η *χακίκα* είναι ένα από τα τέσσερα στάδια στο Σουφισμό, τα οποία είναι: η *σαρία* (εξωτερικό μονοπάτι), η *ταρίκα* (εσωτερικό μονοπάτι), η *χακίκα* (μυστικιστική αλήθεια) και η *μαρίφα* (τελική μυστικιστική γνώση).

Σύμφωνα με τον Ρ.Ν. Φράι στο έργο του *Ιστορία του Ιράν*, ο Χουρουφισμός ήταν μια έκφραση του Ισμαηλισμού στη μυστικιστική του ταυτοποίηση της ανθρώπινης εικόνας, αλλά διέφερε στην αναγνώριση της χακίκα (μυστικιστικής αλήθειας) στην ουσία των γραμμάτων παρά στο πρόσωπο του Ιμάμη.

Κατηγορία:Σουφισμός
Κατηγορία:Θρησκευτική ιστορία του Αζερμπαϊτζάν
Ούντο Γιούργκενς

Ο **Ούντο Γιούργκενς** (Udo Jürgens, ορθή προφορά Ούντο Γύργκενς, γεννήθηκε ως Udo Jürgen Bockelmann, 30 Σεπτεμβρίου 1934 – 21 Δεκεμβρίου 2014) ήταν Αυστριακός συνθέτης και τραγουδιστής της λαϊκής μουσικής, του οποίου η καριέρα διήρκεσε πάνω από πενήντα χρόνια. Κέρδισε το Διαγωνισμό Τραγουδιού της Eurovision το 1966 για την Αυστρία, συνέθεσε περί τα 1.000 τραγούδια, και πούλησε πάνω από 100 εκατομμύρια δίσκους. Το 2007 απέκτησε και την ελβετική υπηκοότητα.

Στους Έλληνες έγινε γνωστός κυρίως από το τραγούδι του 1974 Griechischer Wein (ελληνικό κρασί), που περισσότερο από το κρασί υμνούσε τη φιλοξενία των Ελλήνων μεταναστών, εξιστορώντας ταυτόχρονα τη νοσταλγία τους.

Μέχρι το θάνατό του στην ηλικία των 80 συνέχισε να παίζει ενώπιον μεγάλου κοινού στη Γερμανία, την Αυστρία και την Ελβετία.

## Eurovision
Εκπροσώπησε την Αυστρία για πρώτη φορά στο Διαγωνισμό Τραγουδιού της Eurovision το 1964 με το τραγούδι "Warum nur, warum?", τερματίζοντας στην έκτη θέση. Το 1965 στον ίδιο διαγωνισμό εκπροσώπησε για δεύτερη φορά την Αυστρία με το τραγούδι "Sag ihr, ich lass sie grüßen" καταλαμβάνοντας την 4η θέση. Η τρίτη του προσπάθεια ήταν επιτυχημένη και αναδείχθηκε νικητής στο Διαγωνισμό Τραγουδιού της Eurovision το 1966 στο Λουξεμβούργο με το "Merci, Cherie", που έκανε μεγάλη επιτυχία, γράφτηκε στα αγγλικά και πούλησε πάνω από ένα εκατομμύριο αντίτυπα, ενώ τιμήθηκε με χρυσό δίσκο από το Deutsche Vogue το 1966.

## Παραπομπές


## Εξωτερικοί σύνδεσμοι
* 

Κατηγορία:Αυστριακοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με την Αυστρία
Κατηγορία:Διαγωνισμός Τραγουδιού Eurovision 1964
Κατηγορία:Διαγωνισμός Τραγουδιού Eurovision 1965
Κατηγορία:Διαγωνισμός Τραγουδιού Eurovision 1966
Κατηγορία:Συμμετέχοντες στη Eurovision
Κατηγορία:Νικητές Διαγωνισμού Τραγουδιού Eurovision
Σουλτανάτο των Τζαλαγιριδών

Το **Σουλτανάτο των Τζαλαγιριδών** ήταν ένα σουλτανάτο υπό την εξουσία της δυναστείας των Μογγόλων Τζαλαγίρ (Jalayir, Τζαλαγιρίδες) με επικράτεια το Ιράκ και τη δυτική Περσία, το οποίο προέκυψε μετά τη διάλυση του μογγολικού Ιλχανάτου της Περσίας τη δεκαετία του 1330. Οι Μογγόλοι Τζαλαγίρ που έφτασαν στο Ιράν, είχαν ήδη εκτουρκιστεί, εξ ου και ο ηγέτης τους πήρε τον τουρκικό τίτλο του σουλτάνου, όταν ίδρυσαν το κράτος τους μετά τη διάλυση του Ιλχανάτου. Το σουλτανάτο διήρκεσε περίπου 50 χρόνια, μέχρι που διαλύθηκε από τις κατακτήσεις του Ταμερλάνου, και τις εξεγέρσεις των υποτελών στους Τζαλαγιρίδες, Τουρκομάνων Καρά Κογιουνλού. Μετά τον θάνατο του Ταμερλάνου το 1405, σημειώθηκε μια σύντομη απόπειρα επανεγκαθίδρυσης του σουλτανάτου στο νότιο Ιράκ και το Χουζιστάν. Τελικώς, οι Τζαλαγιρίδες εξολοθρεύτηκαν από τους Καρά Κογιουνλού το 1432.

## Κυβέρνηση
Η κυβέρνηση των Τζαλαγιριδών και η αρχιγραμματεία της είχε οργανωθεί στα πρότυπα του πρωτοκόλλου των Ιλχανιδών, με έγγραφα γραμμένα στα Περσικά και τα Μογγολικά. Η διπλωματική αλληλογραφία τους επίσης μιμείτο αυτή του Ιλχανάτου, χρησιμοποιώντας με το μελάνι μια τετράγωνη κόκκινη σφραγίδα με ισλαμικές φράσεις στα αραβικά.

Κατηγορία:Πρώην μοναρχίες
Κατηγορία:Πρώην κράτη της Μέσης Ανατολής
Κατηγορία:Πρώην αυτοκρατορίες της Ασίας
Κατηγορία:Μουσουλμανικές δυναστείες
La Femme (συγκρότημα)

thumb|right
Οι **La Femme** είναι Krautrock και ψυχεδελικό ροκ συγκρότημα από τη Γαλλία. Σχηματίστηκε το 2010 από τον κιθαρίστα Sacha Got και τον κιμπορντίστα Marlon Magnée, οι οποίοι κατοικούσαν στο Μπιαρίτς των Πυρηναίων. Στη συνέχεια προστέθηκαν και άλλα μέλη μεταξύ των οποίων και η τραγουδίστρια Clémence Quélennec.

Το 2010 κυκλοφόρησαν το πρώτο τους EP. Η μουσική τους έχει επενδύσει διαφημίσεις και το catwalk σοου του οίκου μόδας Υβ Σαιν Λοράν.

## Άλμπουμ

## Παραπομπές


Κατηγορία:Γαλλικά μουσικά συγκροτήματα
Κατηγορία:Krautrock συγκροτήματα
Ευθυμίου

Το ελληνικό επώνυμο **Ευθυμίου** μπορεί να αναφέρεται σε κάποιο από τα παρακάτω πρόσωπα:

* Βασίλειος Ευθυμίου, λόγιος του 19ου αιώνα
* Βασίλειος Ευθυμίου (1888-1953), κληρικός και συγγραφέας
* Γρηγόριος Ευθυμίου (θάν. 1917), μακεδονομάχος
* Ιωάννης Ευθυμίου (θάν. 1827), αγωνιστής στην Επανάσταση του 1821
* Πέτρος Ευθυμίου (γενν. 1950), δημοισιογράφος και πολιτικός, υπουργός Παιδείας
* Στράτος Ευθυμίου, αγωνιστής στην Επανάσταση του 1821
* Τίμης Ευθυμίου, Κύπριος πολιτικός
* Χρήστος Ευθυμίου (1900-1971), κωμικός ηθοποιός
* Χρήστος Ευθυμίου (1954-2008), ηθοποιός
* Χριστόδουλος Ευθυμίου (1776-1847), εθνικός ευεργέτης
Γιόλα Ραμίρες Οτσόα

Η **Γιολάντα "Γιόλα" Ραμίρες Οτσόα** (λατινικό αλφάβητο: Yolanda 'Yola' Ramírez Ochoa, 1 Μαρτίου 1935 - 9 Μαρτίου 2025) ήταν πρώην πρωταθλήτρια της αντισφαίρισης από το Μεξικό.

## Βιογραφικό
Στο απλό γυναικών ήταν φιναλίστ στο γαλλικό πρωτάθλημα το 1960 και το 1961. Ήταν επίσης στα ημιτελικά του Γουίμπλεντον το 1959 και το 1961, στον προημιτελικό το 1961 και το 1963 στο αμερικανικό πρωτάθλημα, ακόμα στα ημιτελικά στο Αυστραλιανό Πρωτάθλημα του 1962, στα ημιτελικά στο ιταλικό διεθνές πρωτάθλημα του 1959 και ένας φιναλίστ στο Μόντε Κάρλο το 1959. Κέρδισε Γερμανικό Πρωτάθλημα το 1957 και ήταν φιναλίστ το 1961.

Στο διπλό γυναικών με συμπαίκτρια την Ρόσι Ρέγιες ήταν πρώτες στο γαλλικό πρωτάθλημα του 1958 και φιναλίστ στον τελικό του 1957 και του 1959. Συνεργάστηκε με τον Μπίλι Νάιτ κέρδισαν το γαλλικό πρωτάθλημα του 1959 στο μεικτό. Με την Έντα Μπάντινγκ έφτασε στο τελικό του γυναικείου διπλού στο Παγκόσμιο πρωτάθλημα του 1961 . Επίσης κέρδισε τους τίτλους του διπλού γυναικών στο ιταλικό πρωτάθλημα και στο Μόντε Κάρλο το 1960.

Στο Πρωτάθλημα αντισφαίρισης Ανατολικής Μεσογείου ήταν πρώτη στο απλό το 1957, στο Σινσινάτι κέρδισε τον τίτλο το 1956 στο απλό και το 1955 στο διπλό και φιναλίστ το 1956. Το 1959 κέρδισε το πρωτάθλημα της Νότιας Γαλλίας στη Νίκαια. Στο Μεξικάνικο πρωτάθλημα ήταν πρώτη στο απλό το 1960 και το 1961 πρώτη στο πρωτάθλημα Καραϊβικής του 1961. Στο Φεντ καπ αγωνίστηκε με το Μεξικό σε μία μόλις διοργάνωση το 1972 όπου σημείωσε τρείς νίκες και πέντε ήττες.

Σύμφωνα με τον Lance Tingay της The Daily Telegraph ήταν στις κορυφαίες 10 πρώτες στον κόσμο το 1957 και από το 1959 έως το 1961, φθάνοντας στο νούμερο 6 το 1961.

Απεβίωσε στις 9 Μαρτίου 2025, σε ηλικία 90 ετών.

## Παραπομπές


Κατηγορία:Μεξικάνες αθλήτριες της αντισφαίρισης
Κατηγορία:Νικητές Γαλλικού Όπεν